《赠赵公》
唐代·张说

湘东股肱守，心与帝乡期。舟楫中途蹇，风波复来思。

嘉我常联中，金貂侍玉墀。迹参前马圣，名缀鬻熊师。

寒暑一何速，山川远间之。宁知洞庭上，独得平生时。

精意微绝简，从权讨妙棋。林壑为予请，纷霭发华滋。

流赏忽已散，惊帆杳难追。送君在南浦，侘傺投此词。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。